gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl lt es gl gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Estabilizado o incendio que levou por diante a capela de Santa Ana en Oímbra - G24
Da ermida só quedaron en pé os muros de pedra
O incendio quedou estabilizado contra as cinco da tarde
G24.gal 15/08/2022 14:59 Última actualización 15/08/2022 17:51
Moita pena e desolación entre a veciñanza de Oímbra porque viron como o incendio que comezaba onte pola tarde, pouco antes das cinco, na parroquia das Chás, subía moi rápido pola ladeira do monte e as lapas chegaron ata esta capela de Santa Ana, que quedou completamente arrasada.
Só quedaron as paredes de pedra en pé e non puideron salvar tampouco a imaxe da virxe, do que din todos aquí son moi devotos. Á dor pola perda do valor ecolóxico do seu monte súmase tamén esta perda moito máis sentimental.
Cunha fonda tristura foron moitos os veciños e as veciñas de Oímbra os que se achegaron esta mañá para comprobar cos seus ollos como a capela de santa Ana quedou completamente calcinada polo lume.
Moi emocionados din que perderon o que era un orgullo para todo o municipio de Oímbra, unha construción do século XV, e lamentan que non puideron salvar a imaxe da santa Ana, á que lle tiñan moita devoción.
O lume volve cebarse co concello ourensán de Oímbra. O incendio forestal comezou pola tarde na parroquia das chás ao pe da estrada. Contan como nuns 40 minutos as lapas foron devorando a ladeira do monte ata que chegou á capela. Aquí non dubidan que é un incendio intencionado.
Este incendio que dou estabilizado contra as cinco da tarde, aínda non está extinguido pero xa non ten lapas, os medios terrestres seguen vixiando para que non se reavive. Segundos as estimacións da Consellería do Medio Rural ardeu unha superficie de 70 hectáreas.
Xosé Ramón Gayoso, galardoado nos Premios da Cultura Galega 2022
Descobren en Baiona unha das campás máis antigas de Galicia
O cemiterio redondelán dos Eidos, o máis bonito de España por votación popular
Sober exhibe a súa riqueza arqueolóxica no xacemento de Proendos
Contido con Xeográficas Galicia .
Este venres comezan a poñer a cuarta dose da vacina da covid aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa acada un acordo con Endesa para a subministración do 32% da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade